18 Bino’bi pa kupita’po, wataluka ku Atene waenda ku Kodinda.2 Watana’ko Muyuda umo wa dijina dya bu Akwila,+ mubutwilwe mu Pontusa, watambile panopano ku Itadi na Pishila mukajandi, mwanda Kodusa wasoñenye Bayuda bonso bataluke mu Loma. Penepa Polo waenda kobadi,3 kadi byobadi na kaji kamo, washikata mu yabo njibo kaingila nabo,+ mwanda badi bengilanga kaji ka kupunga mapema.4 Wadi wisamba mwisambo* mu shinankonka+ dya Sabato ne dya Sabato+ kadi wadi unekenya Bayuda ne Bangidiki.5 Penepo, paile ba Shilasa+ ne Temote+ batamba ku Masedonya, Polo wepāna bininge na kufundija mwanda, usapwila Bayuda bukamoni ne kubingija’mba Yesu ye aye Kidishitu.+6 Ino byobadi bamulwa’nka kumulwa ne kutukana mutonko, wakūkula bivwalwa+ byandi kaebanena’mba: “Mashi enu ekale pa mitwe yenu banwe bene.+ Ami natōka.+ Tamba pano nsa kwenda ku bantu ba mizo.”+7 Ebiya wataluka kwine’kwa* waenda mu njibo ya mwana-mulume umo witwa bu Tetiusa Yusutusa, mutōtyi wa Leza, wadi na njibo ilondakene na shinankonka.8 Ino Kipusa,+ mwendeji wa shinankonka, waitabija mudi Mfumwetu, ne ba mu njibo yandi bonso kumo. Kadi mu bene Kodinda baivwene bavule baanza kwitabija ne kubatyijibwa.9 Ne kadi, Mfumwetu wanena Polo bufuku mu kimonwa’mba: “Kokakwatwa moyo, abe wisambe’tu kadi kokekala talala,10 mwanda ami ngidi nobe+ kadi i kutupu usa kukutamba kukulonga kibi; mwanda ngidi na bantu bangi mu kino kibundi.”11 Ebiya washikata’mo mwaka umo ne myeji isamba, ufundija mwanda wa Leza umbukata mwabo.12 Ngadeo pawadi mbikavu* wa Akaya, Bayuda batamba Polo abo bonso pamo bakamutwala pa kityibilo kya mambo,13 kebanena’mba: “Uno muntu unekenyanga bantu batōte Leza mu muswelo ujilula bijila.”14 Ino Polo pawadi kasake kwisamba, Ngadeo wanena Bayuda’mba: “A Bayuda, shi bine kwadi kilubo nansha kibi kikatampe kyalongele, longa nemwivwana’tu na mutyima mutūke.15 Ino shi i kwipotomeja pa mwanda wa binenwa, majina ne bijila byenu,+ byabyo bimutala banwe bene. Ami nkisakilepo kutyiba yayo myanda.”16 Penepo webapanga pa kityibilo kya mambo.17 Ebiya bonso bakwata Sosefene,+ mwendeji wa shinankonka, kebamukupila kumeso kwa kityibilo kya mambo. Ino Ngadeo keelelepo nansha dimo mu ino myanda.18 Inoko Polo washikata’mo mafuku matyetye, kupwa washadika banabetu kaenda lwa mema ku Shidea, pamo na Pishila ne Akwila. Watendeje nywene ya ku mutwe wandi mu Senkelea,+ mwanda wadi mupike mpiko.19 Ebiya bafika ku Efisesa, webashiya konka; ino aye watwela mu shinankonka kalanguluka na Bayuda.+20 Nansha byobadi bamunena’nka kumunena ashikate nabo monka mafuku mangi, aye kaitabijepo21 ino webashadika kaebalombola’mba: “Shi Yehova* uswile, nkajokelanga monka komudi.” Kupwa wataluka mu Efisesa lwa mema22 watūkila ku Kesalea. Penepa wakanda* kukemuna kipwilo, ebiya watūkila ku Antyioka.+23 Aye pa kupwa kushikata’mo kitatyi kampanda, wataluka kaenda koku ne koku mu ntanda ya Ngalatea ne ya Fidya,+ wenda ukankamika bana ba bwanga bonso.+24 Ponkapo Muyuda umo wa dijina dya bu Apolosa,+ mubutwilwe mu Alekezandala wafika mu Efisesa; wadi mwana-mulume upotolwele kunena, kadi wadi ujingulwile Bisonekwa senene.25 Uno muntu wadi mufundijibwe* dishinda dya Yehova* kadi mwake mushipiditu, wadi wisamba ne kufundija myanda ya Yesu mobyolokele, inoko wadi uyukile’nka lubatyijo lwa Yoano kete.26 Washilula kwisamba pampikwa moyo mu shinankonka, kadi ba Pishila ne Akwila+ pa kumwivwana, bamusela baenda nandi pamo kebamushintulwila dishinda dya Leza mobyolokele kutabuka.27 Ne kadi, byawadi usaka kwabukila mu Akaya, banabetu batumina bana ba bwanga mukanda, bebesāshila bamutambule senene. Penepo paafikile’ko, wakwasha bininge boba baitabije kupityila ku kanye ka ku buntu bitupu ka Leza;28 mwanda wadi uleta bubinga ne pa mfulo ku meso a bantu ne na bukomo bukatampe amba Bayuda i betupe, wibalombola na Bisonekwa amba Yesu ye Kidishitu.+
bem_Latn